Mann kritisk skadd etter kollisjon
- Føreren var alene i bilen, og det er medisinsk personell på stedet som opplyser at han er kritisk skadd, forteller operasjonsleder Henning Andersen i Rogaland politidistrikt til NTB. Andersen sier de foreløpig ikke kan si noe om hvordan ulykken skjedde, annet enn at de to kjøretøyene har kollidert front mot front på den trafikkerte Tanangerveien halvannen mil utenfor Stavanger. Ulykken førte også til store trafikale problemer. Det er ikke fare for lekkasje fra tankbilen, opplyser politiet. Alle nødetatene jobbet på stedet tirsdag ettermiddag, og Statens havarivernkommisjon er informert om ulykken. Føreren av tankbilen kom uskadd fra ulykken, men er kjørt til legevakt for oppfølging.
En mann i 40-årene ble kritisk skadd da personbilen han kjørte frontkolliderte med en tankbil i Sola tirsdag ettermiddag.